Rovartani Lapok 



II. kötet. 1886. február. 2. füzet. 



A legújabb felfedezések 



a rovarok fejlődéstanában.*) 

 i. 



Midőn a jelen alkalommal szót emelek, avval a szándékkal 

 teszem ezt, hogy az állattannak egyik legérdekesebb kérdéséről, t. i. 

 a rovarok fejlődési viszonyaira vonatkozólag tett legújabb vizsgála- 

 tokról és felfedezésekről számot adjak. Legyen szabad ennélfogva 

 a tisztelt közönség szives figyelmét kikérnem, annál inkább, mint- 

 hogy az egész kérdésnek talán kissé hosszadalmas, de azért még 

 korántsem kimerítő fejtegetésébe vagyok kénytelen bocsájtkozni. 



A középkor sötétsége sokáig elborított mindent, a mi tudo- 

 mányos vizsgálódás tárgyát képezhette volna, s az új idők hajnalának 

 világossága csak lassanként kezdett derengeni. így ama korszak 

 legrégibb állattani és rovartani irói előtt úgy látszik, a rovarok 

 átalakulása sem volt ugyan egészen ismeretlen, de azért péld. még 

 Mouffet Tamás angol orvos az ő »Insectorum sive minimorum 

 animalium theatrum« czímű, 1634-ben megjelent munkájában, mely- 

 ben a rovarok már némi rendszer szerint vannak csoportosítva, a 

 lepkéket a rovarok első osztályához, a szárnyasakhoz számította, a 

 hernyókat azonban már a második osztályba, a szárnyatlanok közé, 

 sorozta. A legelső, a ki a rovaroknak különböző fejlődési stádiumait 

 tisztán és világosan felismerte, Jan G o e d a r t hollandi festő volt ; 

 az ő rajzain, melyeket a rovarok átalakulásairól készített (1662- és 

 1667 ben), a különböző alakok, u. m. a pete, álcza, báb és imago, 

 egész következetesen mindenütt úgy vannak feltüntetve, mint egy 

 és ugyanazon faj életfolyamának ugyan annyi fejlődési fokozatai. 

 Goedart felfedezései azonban sokáig ismeretlenek maradtak és 

 csak később jutottak hires honfitársa Jan Swammerdam által 

 szélesebb köröknek is tudomására. Ez utóbbinak az állattanra nézve 

 sok tekintetben alapvető, de csak halála után megjelent »Bijbel 

 der natuure« (1737) czímű művében kivált a rovarok átalakulásainak 



*) Előadatott svéd nyelven a finn tudós társaság ünnepélyes közgyűlésén 

 Helsingforsban 1884 ápiilis 23-án. 



3 



